Xabar qilinishicha, toliblar Lashkargoh shahridagi birinchi tumanni qo‘lga kiritgan. “Tolibon” harakati jangarilari Hilmand viloyati ma’muriy markazi bo‘lgan Lashkargoh shahridagi hududiy teleradiomarkaz binosini egallab oldi. Bu haqda o‘z manbalariga tayanib Tolo News telekanali xabar berdi. Telekanal ma’lumotiga ko‘ra, Hilmand viloyatidagi barcha mahalliy ommaviy axborot vositalari faoliyatini to‘xtatgan. Teleradiomarkaz xodimlari ikki kun avval binoni tark etgan. Xabar qilinishicha, toliblar Lashkargoh shahridagi birinchi tumanni qo‘lga kiritgan. Avvalroq toliblar Hirot, Lashkargoh va Qandahor shaharlari atrofidagi hududlarga kirishgani xabar qilingandi.